జిల్లాలో 264 ధాన్యం కొనుగోలు కేంద్రాల ఏర్పాటు - EENADU
జిల్లాలో 264 ధాన్యం కొనుగోలు కేంద్రాల ఏర్పాటు
గుడివాడ, న్యూస్‌టుడే: రాష్ట్ర ప్రజలకు నాణ్యమైన బియ్యాన్ని సరఫరా చేయాలని రాష్ట్ర ముఖ్యమంత్రి జగన్‌మోహన్‌రెడ్డి ఆదేశించారని, ఈ మేరకు జిల్లాలో 264 ధాన్యం కొనుగోలు కేంద్రాలను ఏర్పాటు చేసినట్లు పౌరసరఫరాలశాఖ మంత్రి కొడాలి శ్రీవెంకటేశ్వరరావు(నాని) పేర్కొన్నారు. గుడివాడ వ్యవసాయ మార్కెట్‌ యార్డులో ఏర్పాటు చేసిన ధాన్యం కొనుగోలు కేంద్రాన్ని ఆయన జేసీ మాధవీలతతో కలిసి శనివారం ప్రారంభించారు. ఈ సందర్భంగా మంత్రి మాట్లాడుతూ ఇప్పటి వరకు 21 వేల మెట్రిక్‌ టన్నుల ధాన్యం కొనుగోలు చేసినట్టు చెప్పారు. గతంలో ఏజెంట్ల ద్వారా తమ ధాన్యాన్ని మిల్లర్లకు విక్రయించేవారని, సార్టెక్స్‌ మిషన్‌ లేకపోవటం వల్ల రంగుమారిన ధాన్యం, నూకలు తదితరాలతో ఇబ్బందులు పడేవారన్నారు. దీంతో ప్రజలకు నాణ్యమైన బియ్యం అందలేదని తెలిపారు. వైకాపా అధికారంలోకి వచ్చాక కొనుగోలు చేసిన ధాన్యాన్ని మిల్లర్లకు పంపుతున్నామన్నారు. ఈ ప్రక్రియలో ఎదురవుతున్న ఇబ్బందులను ఎప్పటికప్పుడు అధిగమిస్తున్నామని వివరించారు. తేమ శాతం 17 కంటే ఎక్కువగా ఉంటే ధాన్యాన్ని ఆరబెట్టుకోవాలని సూచించారు. కేంద్రాల్లోని సమస్యలను పరిష్కరించేందుకు జేసీ మాధవీలత ప్రతి శనివారం రైతులతో ఫోన్లో ముఖాముఖి నిర్వహిస్తున్నట్లు వివరించారు. పలు రకాల ధాన్యం ఎకరాకు 50 బస్తాలు పండుతుందని మొత్తం ధాన్యాన్ని కొనుగోలు చేయడం సాధ్యం కాదన్నారు. కేంద్రాలకు వచ్చే రైతుల రవాణా ఖర్చులను పౌరసరఫరాలశాఖ భరిస్తుందని పేర్కొన్నారు. కార్యక్రమంలో ఆర్డీవో సత్యవాణి, తహసీల్దార్‌ ఆర్‌.పాపమ్మ, వ్యవసాయాధికారులు, రైస్‌మిల్లర్స్‌ అసోసియేషన్‌ జిల్లా అధ్యక్షుడు వీరయ్యచౌదరి, వైకాపా నాయకులు పాల్గొన్నారు.
jillaalo 264 dhaanyam konugolu kendrala erpaatu - EENADU
jillaalo 264 dhaanyam konugolu kendrala erpaatu
gudiwada, neusetude: rashtra prajalaku naanhyamaina biyyanni sarafara cheyalani rashtra mukhyamantri jaganmohanereddy aadesinchaarani, ee meraku jillaalo 264 dhaanyam konugolu kendraalanu erpaatu chesinatlu pourasarafaraalasaakha mantri kodali srivenkateshwararao(naani) perkonnaru. gudiwada vyavasaaya marchete yaardulo erpaatu chesina dhaanyam konugolu kendraanni aayana jasee maadhaveelathatho kalisi sanivaaram praarambhinchaaru. ee sandarbhamgaa mantri maatlaadutuu ippati varaku 21 vela metricke tannula dhaanyam konugolu chesinattu cheppaaru. gatamlo agentla dwara tama dhaanyaanni millarlaku vikrayinchevaarani, sartexi mishan lekapovatam valla rangumaarina dhaanyam, nookalu taditaraalato ibbandulu padevaarannaaru. deentho prajalaku naanhyamaina biyyam andaledani telipaaru. vaikapa adhikaaramloki vachaka konugolu chesina dhaanyaanni millarlaku pamputunnamannaru. ee prakriyalo eduravutunna ibbandulanu eppatikappudu adhigamistunnamani vivarinchaaru. tema saatam 17 kante ekkuvagaa unte dhaanyaanni aarabettukovalani suuchimchaaru. kendraalloni samasyalanu parishkarinchenduku jasee maadhaveelata prati sanivaaram raitulatho fonlo mukhamukhi nirvahistunnatlu vivarinchaaru. palu rakala dhaanyam ekaraaku 50 bastaalu pandutundani mottam dhaanyaanni konugolu cheyadam saadhyam kaadannaaru. kendraalaku vache raitula rawana kharchulanu pourasarafaraalasaakha bharistundani perkonnaru. kaaryakramamlo ardivo satyavaani, tahasilderam aari.papamma, vyavasaayaadhikaarulu, raismillerse asosiation jilla adhyakshudu veerayyachoudari, vaikapa naayakulu paalgonnaaru.